## Pravilnik o oznakama zemljopisnoga podrijetla i oznakama izvornosti proizvoda i usluga

### NN 72/2004 (1.6.2004.), Pravilnik o oznakama zemljopisnoga podrijetla i oznakama izvornosti proizvoda i usluga

# ministarstvo znanosti, obrazova­nja i Športa

1472

Na
temelju članka 57. Zakona o oznakama zemljopisnog podrijetla i oznakama
izvornosti proizvoda i usluga (»Narodne novine« broj 173/03 i 186/03) ministar znanosti,
obrazovanja i športa na prijedlog ravnatelja Državnog zavoda za intelektualno
vlasništvo donosi

## PRAVILNIK

### O OZNAKAMA ZEMLJOPISNOGA PODRIJETLA I OZNAKAMA IZVORNOSTI PROIZVODA I USLUGA

OPĆE
ODREDBE

Predmet
Pravilnika

Članak
1.

Pravilnikom
o oznakama zemljopisnoga podrijetla i oznakama izvornosti proizvoda i usluga (u
daljnjem tekstu: Pravilnik) pobliže se uređuje upravni postupak propisan
Zakonom o oznakama zemljopisnoga podrijetla i oznakama izvornosti proizvoda i
usluga (u daljnjem tekstu: Zakon) koji se vodi pred Državnim zavodom za
intelektualno vlasništvo (u daljnjem tekstu: Zavod).

Istoobličnice (homonimi)

Članak
2.

Istoobličnice
iz članka 9. Zakona moraju se rabiti na način:

a) da
se neposredno iza ili ispod zaštićena naziva mjesta pod­rijetla proizvoda,
naznači naziv zemlje podrijetla proizvoda i naziv mjesta podrijetla proizvoda i
to u svim oblicima označavanja proizvoda i njegove ambalaže kao i u ispravama,
promidžbenom materijalu, te da se na isti način predoči u medijskim porukama;

b) da se
neposredno uz zaštićeni naziv mjesta podrijetla usluge, naznači naziv zemlje
podrijetla usluge, i naziv mjesta pod­rijetla usluge u ispravama, promidžbenome
materijalu, te da se na isti način predoči u medijskim porukama.

POSTUPAK
UPISA OZNAKE ZEMLJOPISNOGA PODRIJETLA ILI OZNAKE IZVORNOSTI

Sadržaj
prijave

Članak
3.

(1)
Prijava u postupku upisa oznake zemljopisnoga podrijetla ili oznake izvornosti
prema članku 20. Zakona podnosi se na obrascima prijave (G-1 ili G-2) koji su
sastavni dio ovoga Pravil­nika, ili na obrascima koji sadržajem i izgledom u
cijelosti odgovaraju tim obrascima.

(2) Uz
podatke propisane člancima od 20. do 22. Zakona, prijava mora sadržavati i
sljedeće:

1.
podatke u svezi s člankom 22. stavak 1. Zakona koji se odnose na tvrtku ili naziv
za pravnu osobu, odnosno ime i prezime za fizičku osobu;

2.
adresu, odnosno sjedište podnositelja prijave (po moguć­nosti broj telefona i
telefaksa osobe određene za dopisivanje);

3.
podatke o dokumentu temeljem kojega je zaštitu zatražila strana osoba, prema
članku 21. stavku 3. Zakona (naziv zemlje i tijela koje je izdalo dokument,
datum izdavanja, te broj i naziv dokumenta);

4.
popis svih priloga koji se podnose uz zahtjev;

5.
potpis ili pečat podnositelja prijave, njegova opunomoće­nika ili zastupnika.

(3) Uz
obrasce iz stavka 2. ovoga članka, Zavodu se prilažu: izjava s podacima o
zajedničkom predstavniku, odnosno o zajedničkom opunomoćeniku, ako prijavu
podnosi više osoba, i ostali dokazi propisani Zakonom ili posebnim propisima.

PRIJAVA
ZA REGISTRACIJU OVLAŠTENIH KORISNIKA

Sadržaj
prijave

Članak
4.

(1)
Prijava za upis prava korištenja oznake zemljopisnoga podrijetla ili oznake
izvornosti podnosi se na obrascima prijave (K-1 ili K-2) koji su sastavni dio ovoga
Pravilnika, ili na obrascima koji sadržajem i izgledom u cijelosti odgovaraju
tim obrascima.

(2) Uz
podatke propisane člancima 25. i 26. Zakona, prijava mora sadržavati i
sljedeće:

1.
izričitu naznaku podnosi li se zahtjev za priznanje svojstva ovlaštenog
korisnika oznake zemljopisnoga podrijetla ili oznake izvornosti;

2.
podatke u svezi s člankom 26. stavak 1. Zakona koji se odnose na tvrtku ili
naziv za pravnu osobu, odnosno ime i prezime za fizičku osobu;

3.
adresu, odnosno sjedište podnositelja prijave (po moguć­nosti broj telefona i
telefaksa osobe određene za dopisivanje).

4.
podatke o zastupniku ili opunomoćeniku, ako se prijava podnosi putem zastupnika
ili opunomoćenika;

5.
naziv oznake zemljopisnoga podrijetla ili oznake izvornosti;

6.
podatke o dokumentu temeljem kojega je zaštitu zatražila strana osoba, prema
članku 21. stavku 3. Zakona (naziv zemlje i tijela koje je izdalo dokument,
datum izdavanja, te broj i naziv dokumenta);

7.
popis svih priloga koji se podnose uz zahtjev;

8.
dokaz o obavljanju određene djelatnosti, odnosno proizvodnji određena proizvoda
koji nosi oznaku zemljopisnoga podrijetla ili oznaku izvornosti;

9.
naznaku tijela koje je izvršilo kontrolu proizvoda i dokaz o izvršenoj kontroli
s podacima koji sadržavaju broj i datum izdavanja uvjerenja o ispitanoj i
utvrđenoj kvaliteti proizvoda.

(3) Uz
obrasce iz stavka 1. ovoga članka, Zavodu se prilažu: izjava s podacima o
zajedničkom predstavniku odnosno o zajed­ničkom opunomoćeniku, ako prijavu
podnosi nekoliko osoba, i ostali dokazi propisani Zakonom ili posebnim
propisima.

Dokaz
o obavljanju djelatnosti

Članak
5.

Dokaz o
obavljanju određene djelatnosti, odnosno proizvod­nji određena proizvoda može
biti u obliku potvrde koju izdaje nadležni organ lokalne ili područne
samouprave, ili izvatka iz registra trgovačkoga suda i mora sadržavati:

1.
tvrtku ili naziv, odnosno ime i prezime i sjedište odnosno adresu podnositelja
prijave;

2.
podatke o određenoj djelatnosti koju obavlja podnositelj prijave, odnosno o
proizvodnji određenih proizvoda koji nose oznaku zemljopisnoga podrijetla ili
oznaku izvornosti;

3.
podatke o osobi ovlaštenoj za zastupanje, ako je podnositelj prijave za
priznanje svojstva ovlaštenog korisnika pravna osoba;

4.
potpis ili pečat ovlaštene osobe.

Dokaz
o provedenoj kontroli

Članak
6.

Dokaz o
provedenoj kontroli proizvoda mora sadržavati sljedeće podatke:

1. tvrtku ili naziv i sjedište ovlaštenog organa koji
provodi kontrolu proizvoda koji se označava oznakom zemljopisnoga pod­rijetla
ili oznakom izvornosti;

2. zemljopisni naziv koji se štiti oznakom
zemljopisnoga podrijetla ili oznakom izvornosti;

3. stvarni naziv proizvoda koji se označava;

4. nalaz i mišljenje ovlaštenog organa o ispitanoj i
utvrđenoj kvaliteti proizvoda;

5.
pečat i potpis ovlaštene osobe.

OBJAVA
PRIJAVE

Podaci
koji se objavljuju

Članak
7.

U
službenom glasilu Zavoda objavljuju se sljedeći podaci iz prijave:

1. broj
prijave;

2.
datum podnošenja prijave;

3.
tvrtka ili naziv odnosno ime i prezime te sjedište, odnosno adresa podnositelja
prijave;

4. podaci
o opunomoćeniku ili zastupniku, ako ih podnositelj prijave ima;

5.
naziv proizvoda ili usluge koji se štiti oznakom;

6.
naziv oznake zemljopisnoga podrijetla ili oznake izvornosti.

UPIS
U REGISTAR PRIJAVA

Registar
prijava oznaka zemljopisnoga podrijetla i oznaka izvornosti

Članak
8.

O
prijavama za upis oznake zemljopisnoga podrijetla i oznake izvornosti vode se
registri prijava u koje se upisuju sljedeći podaci:

1. broj
prijave za upis oznake zemljopisnoga podrijetla ili oznake izvornosti;

2.
datum podnošenja prijave;

3.
naznaka o kojoj se vrsti prijave radi;

4.
tvrtka ili naziv, odnosno ime i prezime te sjedište, odnosno adresa
podnositelja prijave;

5.
podaci o opunomoćeniku ili zastupniku ako se prijava podnosi preko njih;

6.
zemljopisni naziv koji se štiti oznakom zemljopisnoga podrijetla ili oznakom
izvornosti;

7.
naziv područja ili mjesta iz kojega potječe proizvod koji se označava oznakom
zemljopisnoga podrijetla ili oznakom iz­vor­nosti;

8.
podaci o načinu okončanja upravnog postupka;

9.
podaci o promjenama nastalim tijekom vođenja upravnoga postupka.

Registar
prijava za priznanje prava korištenja

Članak
9.

O
prijavama za priznanje svojstva ovlaštenog korisnika oznake zemljopisnoga
podrijetla ili oznake izvornosti vode se registri u koje se upisuju sljedeći
podaci:

1. broj prijave za priznanje svojstva ovlaštena
korisnika oznake zemljopisnoga podrijetla ili oznake izvornosti;

2. datum podnošenja prijave;

3. tvrtka ili naziv odnosno ime i prezime te
sjedište, odnosno adresa podnositelja prijave;

4. zemljopisni naziv koji se štiti oznakom
zemljopisnoga podrijetla ili oznakom izvornosti;

5. registarski broj oznake zemljopisnoga podrijetla
ili oznake izvornosti na koju se odnosi prijava za priznanje svojstva ovlaš­tenog
korisnika;

6. naznaka o tome odnosi li se prijava na priznanje
ovlašte­nog korisnika oznake zemljopisnoga podrijetla ili oznake izvornosti;

7. naziv područja na kojemu se obavlja određena
djelatnost, odnosno proizvodi određeni proizvod koji se označava određe­nom
oznakom zemljopisnoga podrijetla ili oznakom izvornosti;

8.
način okončanja upravnog postupka;

9.
promjene nastale tijekom upravnog postupka.

UPIS
U REGISTAR

Upis
u registar oznaka zemljopisnoga podrijetla i oznaka izvornosti

Članak
10.

U
registar oznaka zemljopisnog podrijetla ili u registar oznaka izvornosti
upisuju se, pored podataka utvrđenih člankom 35. Zakona, i sljedeći podaci:

1. broj
zaštićene oznake;

2. datum donošenja rješenja Zavoda o priznanju oznake
i upisa u registar;

3. datum objave zaštićene oznake u službenom glasilu
Zavoda;

4. tvrtka ili naziv odnosno ime i prezime te sjedište
odnosno adresa podnositelja prijave;

5. datum podnošenja prijave;

6. datum objave prijave;

7. prigovor, ako je podnesen (broj, datum, podaci o
podnositelju);

8. dokument koji je poslužio kao osnova za priznanje
strane oznake (broj, datum, ime zemlje podrijetla, naziv tijela koje je izdalo
dokument);

9. zemlja iz koje potječe, ako se radi o stranoj
prijavi;

10.
prestanak zaštite oznake zemljopisnog podrijetla ili oznake izvornosti te
pravni temelj prestanka zaštite.

Registar
ovlaštenih korisnika

Članak
11.

U
registar ovlaštenih korisnika oznake zemljopisnoga pod­rijetla ili oznake
izvornosti upisuju se, pored podataka iz članka 36. Zakona, i sljedeći podaci:

1. registarski broj korisnika;

2. datum donošenja rješenja Zavoda o stjecanju prava
koriš­tenja i upisa u registar;

3. tvrtka ili naziv, odnosno ime i prezime, sjedište
odnosno adresa podnositelja prijave;

4. datum podnošenja prijave;

5. zemlja iz koje potječe, ako se radi o stranoj prijavi;

6. naziv proizvoda ili usluge za koji se štiti oznaka
zemljopisnog podrijetla ili oznaka izvornosti;

7. datum do kojega vrijedi pravo korištenja oznake
zemljopisnog podrijetla ili oznake izvornosti;

8.
promjene koje se odnose na pravni status nositelja prava i na samo pravo;

9.
produljenje vrijednosti prava korištenja;

10.
prestanak prava korištenja i pravni temelj prestanka prava korištenja.

OBJAVA
PODATAKA

Podaci
o zaštićenoj oznaci

Članak
12.

U
službenom glasilu Zavoda objavljuju se sljedeći podaci o zaštićenoj oznaci
zemljopisnog podrijetla ili oznaci izvornosti:

1. registarski broj oznake zemljopisnoga podrijetla
ili oznake izvornosti;

2. datum upisa u registar;

3. zemljopisni naziv koji se štiti oznakom
zemljopisnoga pod­rijetla ili oznakom izvornosti;

4. proizvod ili usluga za koji je zaštićena oznaka
zemljopisnoga podrijetla ili oznaka izvornosti;

5.
datum prijave koja se odnosi na oznaku zemljopisnoga podrijetla ili oznaku
izvornosti;

6.
naziv područja ili mjesta iz kojega potječu proizvodi koji se označavaju
zaštićenom oznakom.

Podaci
o ovlaštenim korisnicima

Članak
13.

U
službenom glasilu Zavoda objavljuju se sljedeći podaci o ovlaštenim korisnicima
oznake zemljopisnoga podrijetla ili oznake izvornosti:

1.
registarski broj ovlaštenog korisnika;

2.
tvrtka ili naziv, odnosno prezime i ime, te sjedište ili adresa ovlaštenog
korisnika;

3.
datum upisa u registar ovlaštenih korisnika;

4.
zaštićena oznaka zemljopisnog podrijetla ili oznaka izvornosti i registarski
broj oznake;

5.
naznaka je li riječ o pravu korištenja oznake zemljopisnog podrijetla ili
oznake izvornosti;

6.
naziv područja ili mjesta iz kojega potječe proizvod koji se označava;

7.
datum do kojega vrijedi priznato svojstvo ovlaštenog korisnika.

Ostali
podaci koji se objavljuju

Članak 14.

U
službenom glasilu Zavoda također se objavljuju sljedeći podaci:

1.
prestanak vrijednosti oznake zemljopisnog podrijetla ili oznake izvornosti;

2.
prestanak svojstva ovlaštenog korisnika;

3.
promjene koje se odnose na ovlaštene korisnike;

4.
produljenje vrijednosti prava korištenja.

Isprava

Članak
15.

(1)
Zavod izdaje korisniku ispravu o pravu korištenja oznake zemljopisnoga
podrijetla ili oznake izvornosti na njegov pisani zahtjev.

(2) Isprava o pravu korištenja oznake zemljopisnoga
podrijetla ili oznake izvornosti sadržava:

1. registarski broj ovlaštenog korisnika i datum
upisa u registar ovlaštenih korisnika oznake zemljopisnoga podrijetla ili
oznake izvornosti;

2. tvrtku ili naziv, odnosno ime i prezime te
sjedište odnosno adresu ovlaštenog korisnika;

3. zaštićeni naziv i registarski broj oznake;

4. naznaku je li riječ o oznaci zemljopisnoga
podrijetla ili oz­na­ci izvornosti;

5. naziv proizvoda ili usluge za koji se oznaka
štiti;

6. datum do kojega vrijedi priznato svojstvo
ovlaštenog korisnika.

Produljenje
prava korištenja

Članak
16.

Podaci
o produljenju vrijednosti prava korištenja oznake zemljopisnoga podrijetla ili
oznake izvornosti istovjetni su s podacima za stjecanje prava korištenja i
utvrđuju se na temelju zahtjeva nositelja prava koji se podnosi na obrascu
(K-1A ili K-2A) i koji su sastavni dio ovoga Pravilnika, ili na obrascu koji
sadržajem i izgledom u cijelosti odgovara tom obrascu.

Postupak
upisa promjena

Članak
17.

(1) U
registre ovlaštenih korisnika upisuju se statusne i ostale promjene koje se
odnose na ovlaštenog korisnika oznake zemljopisnoga podrijetla ili oznake
izvornosti.

(2)
Postupak za upis promjene pokreće se pisanim zahtjevom na obrascu K-3, koji je
sastavni dio ovoga Pravilnika. Obrazac sadrži sljedeće podatke:

1. tvrtku ili naziv, odnosno ime i prezime i sjedište
odnosno adresu ovlaštenog korisnika prema stanju u registrima;

2. registarski broj ovlaštenog korisnika;

3. zaštićeni naziv i registarski broj oznake;

4. podatke o zastupniku ili opunomoćeniku, ako se
zahtjev podnosi preko njih;

5. naznaku o vrsti i sadržaju promjene;

(3) Uz zahtjev iz stavka 2) ovoga članka dostavlja
se:

1. dokaz o pravnom temelju promjene čiji se upis u
registar zahtijeva;

2. punomoć, ako se zahtjev podnosi preko
opunomoćenika;

3. dokaz o uplati pristojbe i naknade troškova
postupka za upis promjene.

Članak 18.

(1) Ako zahtjev za upis promjene ne sadržava podatke
iz članka 17. stavak 2. ovoga Pravilnika, Zavod poziva podnositelja da u roku
30 dana od dana primitka poziva uredi zahtjev.

(2) Ako podnositelj ne postupi po pozivu u određenom
mu roku, Zavod će odbaciti zahtjev za upis promjene.

Članak 19.

(1) Ako zahtjev za upis promjene ne sadržava valjan
pravni temelj, ili ne ispunjava zakonom propisane uvjete, ili ako podaci iz
zahtjeva nisu istovjetni podacima u registru, Zavod poziva podnositelja
zahtjeva da se u roku 30 dana od dana primitka poziva izjasni o razlozima zbog
kojih se upis promjene ne može izvršiti.

(2) Ako
se podnositelj zahtjeva, u roku propisanim stavkom 1. ovoga članka, ne izjasni
o razlozima zbog kojih se upis promjene ne može izvršiti ili se izjasni, a
Zavod smatra da se upis promjene ne može izvršiti, rješenjem će odbiti zahtjev
za upis promjene.

Postupak
po prijedlogu za proglašenje rješenja ništavim

Članak
20.

(1)
Postupak za proglašenje ništavim rješenja o upisu oznake zemljopisnoga
podrijetla ili oznake izvornosti ili, rješenja o pravu korištenja, pokreće se
podnošenjem prijedloga Zavodu.

(2)
Prijedlog mora sadržavati:

1.
tvrtku ili naziv, odnosno ime i prezime i sjedište odnosno adresu podnositelja
prijedloga;

2.
tvrtku ili naziv odnosno ime i prezime i sjedište odnosno adresu osobe iz
rješenja čije se proglašavanje ništavim zahtijeva;

3.
naznaku iz koje je vidljivo za koju vrstu rješenja iz stavka 1. ovoga članka se
zahtijeva proglašavanje ništavosti;

4.
zaštićeni naziv i registarski broj oznake;

5.
registarski brojevi ovlaštenih korisnika;

6.
razloge zbog kojih se traži proglašavanje rješenja ništavim, te dokaze o
navedenim razlozima;

7.
punomoć, ako se postupak pokreće preko opunomoćenika ili ovlaštenog zastupnika;

8.
dokaz o uplati upravne pristojbe i naknade troškova postupka za podneseni
prijedlog.

(3) Ako
prijedlog ne sadržava sve propisane dijelove prema stavku 2. ovoga članka,
Zavod poziva podnositelja da podnesak uredi u roku 30 dana od dostave poziva na
uređenje. Ne postupi li podnositelj po pozivu, Zavod će odbaciti prijedlog za
pro­gla­šenje rješenja ništavim.

Članak
21.

(1) Ako
je podneseni prijedlog prema članku 20. ovoga Pravilnika uredan, Zavod ga
dostavlja svim ovlaštenim korisnicima i poziva ih da u roku 30 dana od primitka
poziva dostave svoje očitovanje. Ako se barem jedan od ovlaštenih korisnika, u
slučaju da ih je više, očituje po pozivu, Zavod može zakazati usmenu raspravu i
pozvati podnositelja prijedloga za proglašavanje rje­šenja ništavim i ovlaštene
korisnike.

(2) Nakon provedenog postupka u smislu stavka 1.
ovoga članka, Zavod može donijeti rješenje o proglašavanju ništavim rješenja o
zaštiti oznake zemljopisnoga podrijetla ili oznake izvornosti, odnosno o
priznavanju svojstva ovlaštenog korisnika ili rješenje o odbijanju prijedloga.

Članak 22.

(1) Ako Zavod donese rješenje o proglašavanju
ništavim rješenja o zaštiti oznake zemljopisnoga podrijetla ili oznake izvor­nosti,
s tim rješenjem proglašavaju se ništavim i rješenja o priznanju svojstva
ovlaštenih korisnika za te oznake.

(2) U službenom glasilu Zavoda objavljuje se: broj i
datum donošenja rješenja o proglašenju ništavim rješenja o zaštiti oznake
zemljopisnoga podrijetla ili oznake izvornosti, odnosno rješenja o proglašenju
ništavim rješenja o priznanju svojstva ovlaštenog korisnika i registarski broj
oznake, odnosno registarski broj ovlaštenog korisnika.

Postupak
za ukidanje rješenja o priznanju svojstva ovlaštena korisnika

Članak
23.

(1)
Postupak za ukidanje rješenja o priznanju svojstva ovlaš­tenog korisnika
pokreće se pisanim zahtjevom.

(2) Zahtjev iz stavka 1. ovoga članka mora
sadržavati:

1. tvrtku ili naziv odnosno ime i prezime i sjedište
odnosno adresu podnositelja zahtjeva;

2. tvrtku ili naziv odnosno ime i prezime i sjedište
odnosno adresu ovlaštenog korisnika;

3. naznaku da se zahtijeva ukidanje rješenja o
priznanju svojstva ovlaštenog korisnika;

4. registarski broj ovlaštenog korisnika i datum
upisa u registar ovlaštenih korisnika;

5. zaštićeni naziv i registarski broj oznake;

6.
naznaku je li riječ o ovlaštenom korisniku oznake zemljopisnoga podrijetla ili
oznake izvornosti;

7.
razloge zbog kojih se zahtijeva ukidanje rješenja, kao i dokaze o razlozima;

8. Punomoć, ako se zahtjev podnosi putem zastupnika
ili opunomoćenika;

9. dokaz o izvršenoj uplati upravne pristojbe i
naknadi troškova postupka.

(3) Ako zahtjev za ukidanje rješenja ne sadržava sve
potrebne podatke iz stavka 2. ovoga članka, Zavod poziva podnositelja 30 dana
od dana primitka poziva uredi zahtjev.

(4) Ako podnositelj zahtjeva u navedenom roku ne
uredi zahtjev, Zavod će zahtjev odbaciti.

Članak 24.

(1) Ako je podneseni zahtjev prema članku 23. ovoga
Pravil­nika uredan, Zavod ga dostavlja ovlaštenom korisniku i poziva ga da u
roku 30 dana od primitka poziva dostavi svoje očitovanje.

(2) Ako se ovlašteni korisnik, u roku iz stavka 1.
ovoga član­ka izjasni o zahtjevu, Zavod može zakazati usmenu raspravu i pozvati
podnositelja zahtjeva i ovlaštenog korisnika.

(3) Nakon provedenog postupka po zahtjevu za ukidanje
rješenja, Zavod može donijeti rješenje o ukidanju rješenja o priznanju svojstva
ovlaštenog korisnika, ili rješenje o odbijanju zah­tje­va.

(4) U službenom glasilu Zavoda objavljuju se broj i datum
donošenja rješenja o ukidanju rješenja o priznanju svojstva ovlaš­tenog
korisnika oznake zemljopisnoga podrijetla ili oznake izvornosti.

Postupak
sa stranim prijavama

Članak
25.

(1) Strana fizička ili pravna osoba sa sjedištem ili prebiva­lištem
u zemlji s kojom Republika Hrvatska ima zaključen ili ratificiran međunarodni
ugovor o uzajamnoj zaštiti oznaka zemljopisnoga podrijetla ili oznaka
izvornosti i ovlaštenih korisnika, ostvaruje pravo pred Zavodom na temelju
dokaza da je oznaka zemljopisnoga podrijetla ili oznaka izvornosti registrirana
i zaštićena u toj zemlji.

(2) Lista iz stavka 1. ovoga članka objavljuje se u
službenom glasilu Zavoda.

ZAVRŠNE ODREDBE

Članak
26.

S danom početka primjene ovoga Pravilnika prestaje
vrijediti Pravilnik o oznakama zemljopisnoga podrijetla (»Narodne novine«
146/99).

Članak 27.

Ovaj Pravilnik stupa na snagu danom objave u
»Narodnim novinama«.

Klasa: 011-01/04-01/23

Urbroj:
533-04-04-2

Zagreb, 21. svibnja 2004.

Ministar
**doc. dr. sc. Dragan Primorac**, v. r.

if !supportEmptyParas endif

if !supportEmptyParas endif

**OBRAZAC PRIJAVE OZNAKE
ZEMLJOPISNOGA PODRIJETLA PROIZVODA ILI USLUGA**

[Obrazac G-1, str. 1](dodatni/349521.gif)
      [Obrazac G-1,
str. 2](dodatni/349521.gif)
if !supportLineBreakNewLine
endif

**OBRAZAC PRIJAVE OZNAKE IZVORNOSTI PROIZVODA ILI USLUGE**

[Obrazac G-2, str. 1](dodatni/349523.gif)
     [Obrazac G-2,
str. 2](dodatni/349524.gif)

**OBRAZAC PRIJAVE KORISNIKA OZNAKE ZEMLJOPISNOG PODRIJETLA**
    [Obrazac K-1,
str. 1](dodatni/349525.gif)
     [Obrazac K-1,
str. 2](dodatni/349526.gif)

**OBRAZAC PRIJAVE KORISNIKA OZNAKE IZVORNOSTI**

[Obrazac K-2, str. 1](dodatni/349527.gif)
      [Obrazac K-2,
str. 2](dodatni/349528.gif)

**OBRAZAC ZAHTJEVA ZA PRODULJENJE VRIJEDNOSTI PRAVA
KORIŠTENJA OZNAKE ZEMLJOPISNOG PODRIJETLA**

[Obrazac K-1A/, str. 1](dodatni/349529.gif)
     [Obrazac
K-1A/, str. 2](dodatni/349530.gif)

**OBRAZAC ZAHTJEVA ZA PRODULJENJE VRIJEDNOSTI PRAVA
KORIŠTENJA OZNAKE IZVORNOSTI**

[Obrazac K-2A/, str. 1](dodatni/349531.gif)
     [Obrazac
K-2A/, str. 2](dodatni/349532.gif)

if !supportEmptyParas endif

**ZAHTJEV ZA UPIS PROMJENE U
REGISTAR OVLAŠTENIH KORISNIKA**

**OZNAKE ZEMLJOPISNOGA
PODRIJETLA ILI OZNAKE IZVORNOSTI**
[Obrazac K-3, str. 1](dodatni/349533.gif)
[Obrazac K-3, str. 2](dodatni/349534.gif)

Pravilnik, NN 72/2004-1472
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)